# Naked and Afraid

Naked and Afraid (literalment en català: Nus i amb por) és un reality show de supervivència dels Estats Units que s'emet a Discovery Channel des del 2013. Cada episodi narra la vida de dos supervivents (normalment una dona i un home) que es troben per primera vegada, i han de sobreviure durant 21 dies a la natura salvatge. Cada supervivent pot portar un element útil, com ara un matxet o un foguer. Després de reunir-se al lloc assignat, els companys han de construir un refugi i trobar aigua i menjar.
El 18 de febrer de 2024 es va estrenar la 17a temporada.
El programa va gaudir d'una bona rebuda per part dels crítics televisius, però també té crítiques, i al llarg de les set primeres temporades són més les dones que han arribat fins al final que no pas els homes.
A nivell internacional, s'ha emès al Brasil amb el nom de Largados e Pelados Brasil (Max), a França amb el de Retour à l'instinct primaire (RMC Découverte) i a l'estat espanyol és conegut com a Aventura en pelotas (DMAX).

## Sinopsi

Els participants van nus, tot i que les mames i els genitals es difuminen per als espectadors televisius. La nuesa s'afegeix a la trepidació dels participants per conèixer un desconegut, així com la dificultat de sobreviure als elements. Se'ls dona una bossa creuada, un mapa de la zona i una videocàmera. Hi ha un equip de càmeres que no pot intervenir excepte en cas d'emergències mèdiques quan és "absolutament necessari".
Els participants tenen coneixements i experiència en supervivència i altres àmbits relacionats amb la caça, la pesca, o la natura en general; al començament del repte cadascun és avaluat en PSR (Primitive Survival Rating: classificació de supervivència primitiva), basat en prediccions i observacions de les seves aptituds físiques en habilitat, experiència, i fortalesa mental. Al final de l'episodi, o bé quan un dels participants abandona, els experts reavaluen el seu PSR.

## Vegeu també

* Robinsonada

## Referències

* ↑ «Discovery Channel bares all with upcoming 'Naked' shows». [Consulta: 24 juny 2018].
* 1 2 3 4 5 Advertiser, Leigh Guidry, The Daily. «Lafayette nurse takes on 'Naked and Afraid' for late friend» (en anglès americà). [Consulta: 1r novembre 2024].
* ↑ «Naked & Afraid season 17 Reviews» (en anglès). [Consulta: 1r novembre 2024].
* ↑ «Naked and Afraid is the best reality show on television». [Consulta: 24 juny 2018].
* ↑ «Naked & Afraid. Discovery adventure series sets possible record for digitally obscured genitalia». [Consulta: 24 juny 2018].
* ↑ «15 Little-Known Secrets About 'Naked And Afraid'». Arxivat de l'original el 24 de juny 2018. [Consulta: 24 juny 2018].
* ↑ «Why the Women Always Outperform the Men on 'Naked and Afraid'». [Consulta: 24 juny 2018].
* ↑ «Lançamento do discovery+ chega com Largados e Pelados Brasil ».
* ↑ verTele, Redacción. «HBO Max recupera 'Pekín Express' con famosos y anónimos, y anuncia otros dos formatos 'al desnudo' para España» (en castellà), 11-01-2024. [Consulta: 1r novembre 2024].
* ↑ Paskin, Willa. «"Naked and Afraid" producer: "We didn’t develop the show to be exploitative, ever"» (en anglès), 24-06-2013. [Consulta: 1r novembre 2024].

## Enllaços externs

* Naked and Afraid ("Aventura en pelotas") a Discovery Channel Arxivat 2018-06-24 a Wayback Machine.
* Naked and Afraid a IMDB